I 2013 ble det kunngjort at Forsvarets logistikkorganisasjon (FLO) hadde tegnet kontrakt med Daewoo fra Sør-Korea om kjøp av et nytt logistikkfartøy til å understøtte det nye fregattvåpenet. Levering var planlagt til 2016, til en pris av 1,32 mrd. Dette nye fartøyet, KNM «Maud», har velfungerende helikopterdekk og -hangar, i motsetning til «Horten», hvis forkortede lengde gjorde at helikopterdekket aldri fungerte optimalt. Det nye skipet ble etter flere forsinkelser levert i 2018 og operativt fra 2020.